Ing bagéyan sikil candhi mbentuk bujursangkar kang katon rada dhuwur mawa undhak-undhakan cilik-cilik.[4] Ukuran awak candhi luwih cilik tinimbang amba sikil sarta atap candhi, saéngga katon ramping. Ing bagéyan sikil lan awak candhi ana hiasan medalion.[4] Ing atap candhi ana telung bagéyan mawa bagéyan paling dhuwur nduwé permukaan kang amba tanpa hiasan kayata stupa. Saben lapisan disisakaké ruang kang rada amba kanggo hiasan.[4] Miturut carita, ing wiwitan nggawé bangunan candhi, saben pojok lapisan atap candhi diwènèhi berlian cilik.[4]